শাহি বৈঠকে শমীক ভট্টাচার্য, দীপক প্রকাশ! কী নিয়ে হল আলোচনা?

ওয়েব ডেস্ক: পশ্চিমবঙ্গ (West Bengal) ও ঝাড়খণ্ডে (Jharkhand) জনসংখ্যার গঠনগত পরিবর্তন (Demographic Changes) নিয়ে কেন্দ্রীয় স্বরাষ্ট্রমন্ত্রী অমিত শাহের (Amit Shah) সঙ্গে সাক্ষাৎ করলেন রাজ্যসভার দুই সাংসদ। ঝাড়খণ্ড থেকে রাজ্যসভার সাংসদ দীপক প্রকাশ (Dipak Prakash) এবং পশ্চিমবঙ্গের সাংসদ তথা রাজ্য বিজেপির সভাপতি শমীক ভট্টাচার্য (Samik Bhattacharya) একসঙ্গে এই বিষয়ে স্বরাষ্ট্রমন্ত্রীর সঙ্গে আলোচনা করেন। বৈঠকের একটি ছবি শেয়ার করে একটি সোশ্যাল মিডিয়া পোস্টের মাধ্যমে এই ব্যাপারে জানান শমীক ভট্টাচার্য।

My Rajya Sabha colleague from Jharkhand, Shri Dipak Prakash, and I met the Hon’ble Union Home Minister, Shri Amit Shah ji, regarding demographic changes being carried out in West Bengal and Jharkhand. pic.twitter.com/u58c4uCciP

— Samik Bhattacharya (@SamikBJP) December 15, 2025

দুই আলাদা আলাদা রাজ্যের বিজেপি সাংসদদের পক্ষ থেকে অভিযোগ করা হয়, পশ্চিমবঙ্গ ও ঝাড়খণ্ডে পরিকল্পিতভাবে জনসংখ্যার ভারসাম্য পরিবর্তনের চেষ্টা চলছে, যা ভবিষ্যতে সামাজিক ও প্রশাসনিক ক্ষেত্রে গুরুতর প্রভাব ফেলতে পারে। এই বিষয়টি কেন্দ্রীয় সরকারের সর্বোচ্চ স্তরে জানানো প্রয়োজন বলেই তাঁরা স্বরাষ্ট্রমন্ত্রীর সঙ্গে সাক্ষাৎ করেন।

আরও পড়ুন: বিজেপির নয়া কার্যকরী সভাপতি নীতীন নবীনকে শুভেচ্ছা শমীকের

বৈঠকে তাঁরা সীমান্ত সংলগ্ন এলাকা, অভ্যন্তরীণ নিরাপত্তা ও জনসংখ্যাগত পরিবর্তনের সম্ভাব্য প্রভাব নিয়ে বিস্তারিত আলোচনা করেন বলে জানা গিয়েছে। স্বরাষ্ট্রমন্ত্রীর সঙ্গে দুই বিজেপি নেতার এই সাক্ষাৎকে কেন্দ্র করে রাজনৈতিক মহলে নতুন করে আলোচনা শুরু হয়েছে। বিশেষত পূর্ব ভারতের দুই রাজ্যে জনসংখ্যা ও নিরাপত্তা সংক্রান্ত ইস্যু নিয়ে কেন্দ্র ও রাজ্যের ভূমিকা কী হবে, তা নিয়ে জল্পনা তুঙ্গে।